stanford-oval/wikipedia huggingface dataset:
פקח העמסה
בחיל האוויר הישראלי > הכשרה

קורס פקחי העמסה מתקיים בבית הספר לפקחי העמסה המהווה חלק מיחידה 757. כל קורס מונה כ-6 חניכים שמחולקים לשתי מגמות, שמשון וקרנף.
כלל פקחי ההעמסה הם פרחי טיס שהודחו מקורס הטיס בשלבי המכין והבסיסי לאחר 10 או 15 טיסות (צ'ק 10 ו-15) וטירונות. המועמדים מגיעים ליחידה ועוברים סדרת ראיונות שלאחריה נבחרים חניכי הקורס. מסלול ההכשרה מאתגר במיוחד וכולל בתוכו קורסים ייחודיים ונגיעה הן בעולם האווירי והן בעולם הקרקעי.
הקורס שאורך כשנה מחולק לשלושה חלקים עיקריים:
השלב הקרקעי - בשלב זה החניכים עוברים לימודים קרקעיים (למ"ק) ובמקביל מתמקצעים בהעמסה למטוסים. בנוסף בשלב זה החניכים עוברים הכשרה כלוחמים הכוללת מילוט ימי ויבשתי, קורס צניחה, ניווטים, מסעות ועוד. בסוף השלב החניכים מתחילים לטוס בטייסות ולומדים את יסודות הטיסה.
קורס קצינים - בשלב זה החניכים מבצעים הכשרה לקצונה בבה"ד 1. בסיום קורס הקצינים החניכים מקבלים סיכת מ"מ.
השלב האווירי - שלב זה מתמקד בעיקרו ברכישת מיומנות הטיסה וההעמסה ובהסמכה למשימות שונות (הטסת כוחות, לוחמים וציוד). במקביל החניכים עוברים השלמה חיילית בבית הספר לקצינים של חיל האוויר וביחידה 757.
הקורס נחתם בטקס הנערך בבית הספר לקצינים של חיל האוויר בו מקבלים החניכים את דרגות הסג"ם. כיומיים לאחר מכן מקבלים החניכים את כנפי הפקח בטקס הנערך ביחידה.
בסיום הקורס החניכים מחולקים לטייסות ומתחילים את הכשרתם המבצעית.
בחיל האוויר הישראלי > שירות בחיל

לאחר סיום הקורס פקחי העמסה מצטרפים כקצינים לוחמים מן המניין לטייסות המבצעיות (103 ו-131) לצד הטייסים, הנווטים והמכוננים שסיימו קורס טיס. לאחר כשנה וחצי בתפקיד עוברים הפקחים לשירות הצ"ח ביחידה 757 או במטה המבצעי של חיל האוויר.
בחיל האוויר הישראלי > סיכת פקח העמסה בחיל האוויר

הסמל המרכזי בסיכת כנפיים הוא סימון מרכז מסה אשר מרמז למהות המקצוע של פקח העמסה. סיכת הפקח עברה מספר שינויים עד שהתייצבה על הסיכה הקיימת כיום.
גלריה

תא המטען של C-130 בעת הצנחה
פריקת נגמ"ש סטרייקר לאחר נחיתה בשטח
הצנחת מטענים ממטוס ה-C-130J
פקח העמסה מכווין סופה M-240 מחוץ למטוס תובלה קרנף
סימן כתף של חניך בבית הספר לפקחי העמסה
פאל ברדוש

| --- | --- |

 לידה:  30 במרץ 1936 מאקו, ממלכת הונגריה 
 פטירה:  26 ביוני 2017 (בגיל 81) בודפשט, הונגריה 
 מדינה:  הונגריה 
 מקום קבורה:  בית הקברות היהודי ברחוב קוזמה 
 מקום לימודים:  אוניברסיטת סגד 
 שפות היצירה:  הונגרית 
 בן או בת זוג:  יודית פנאקל 
 צאצאים:  אנדראש ברדוש 
 
פאל בארדוש (בהונגרית: Bárdos Pál;‏ מאקו, 30 במרץ 1936 – בודפשט, 26 ביוני 2017) היה סופר יהודי-הונגרי, מרצה בכיר באוניברסיטה (1959–1972), עובד בכיר של רדיו ההונגרי, הדרמטורג של תיאטרון הרדיו (Rádiószínház) (1972–1996). עשרות כתביו פורסמו וקרוב למאה עבודות הגדולות יותר שלו שודרו ברדיו ובטלוויזיה ההונגרית. בנו אנדראש ברדוש הוא עיתונאי ומגיש טלוויזיה. אשתו הייתה, הסופרת יהודית פנאקל.
קורות חייו

פאל בארדוש נולד במשפחה יהודית, אביו המאמץ היה מיקלוש בארדוש, אמו הייתה ארז'בט פלדש. ב-1958 התחתן עם הסופרת והעיתונאית יהודית פנאקל. נולדו להם שני בנים: לאסלו ברדוש (1960) ואנדראש ברדוש (1964). ב-1959 סיים את לימודיו בפקולטה לאמנויות של אוניברסיטת סגד, בהתמחות בהיסטוריה של הונגריה. בשנים 1959–1960 היה מורה בבית הספר התיכון שאגווארי בסגד. בין השנים 1960–1972 היה מרצה בכיר במחלקה לתולדות הספרות של האוניברסיטה. הוא התגורר בסגד עד 1972. בין 1972 לבין 1996, היה עובד בכיר ברדיו ההונגרי והדמטורג של תיאטרון הרדיו. משנת 1983 הוא ביצע גם עבודה דרמטורגית בתיאטרון. פרש ב-1996.
ב-2 ביולי 2017 הוא לווה לדרכו האחרונה בבית הקברות היהודי ברחוב קוזמה בבודפשט.
עבודותיו העיקריות > רומנים ונובלות

Nyolc lány meg a Sárkány ; elbeszélések, 1959, Szeged Tiszatáj
Zűrzavar (regény), 1962, Budapest, Magvető
Estétől reggelig ; Regény, 1966, Budapest, Szépirodalmi
Különös ismertetőjele a félelem ; Regény, 1967, Budapest, Szépirodalmi
Négyszáz forint ; Elbeszélések, 1971, Budapest, Szépirodalmi
Az elintézetlen ügy ; Regény, 1971, Budapest, Szépirodalmi
Az első évtized ; Regény, 1975, Budapest, Szépirodalmi
A kancsal és a démonok ; Regény, 1979, Budapest, Szépirodalmi
A második évtized; Regény, 1981, Budapest, Szépirodalmi
Tükör előtt ; Elbeszélések, 1984, Budapest, Szépirodalmi
Sose lesz vége ennek a napnak ; Regény, 1985, Budapest, Magvető
Az első évtized ; Regény. 2. kiadás, 1985, Budapest, Szépirodalmi
Stan és Pan ; Regény, 1988, Budapest, Magvető
Leszámolás ; Regény, 1995, Budapest, Cserépfalvi
Mózes, az egyiptomi; Regény, 2000, Budapest, Türelem Háza bt.
Stan és Pan ; Regény 2. kiadás, 2001, Budapest polgART
Emlékkönyv; Regényszerű elbeszélésfüzér, 2004, Budapest, Aura Kiadó
Dögcédulák; Regényszerű elbeszélésfüzér, 2006, Budapest, Aura Kiadó
Mindenféle tünemények, 2006, Budapest, Babel Kiadó
Keresztül-kasul az életen, 2008, Budapest, Novella kiadó
Pótkötet a Keresztül-kasul az életen című kötethez; Novella, Budapest, 2009
Frau Földes von Makó, 2012, Budapest, Syllabux Könyvkiadó
A gyomorbajos nyomozó esete 2012, Syllabux kiadó
Frau Földes von Makó 2,3,4, 2013, Syllabux Kiadó
Pagoda, 2014, Syllabux Kiadó
A gyomorbajos nyomozó esete a szerelemmel 2016 Syllabux kiadó
Stan és Pan. Vadászat Mengelére; 3. kiad.; XXI. Század, Budapest, 2016
עבודותיו העיקריות > דרמות

בית הלורדים; מחזה בשלוש מערכות; התיאטרון הלאומי של סגד
מושב האדון ; גרסת רדיו בשלושה חלקים; הרדיו ההונגרי
הדלת ; לברית לאופרה; סמפרופר דרזדן
עבודותיו העיקריות > טלוויזיה

ארבע מאות פורינט; סרט טלוויזיה הונגרי
הדלת ; מחזה טלוויזיה; הטלוויזיה ההונגרית
עבודותיו העיקריות > משחקי קול ומערכונים

היה כאן נגר; רדיו הונגרי
המצאת דוקטור פוקס; רדיו הונגרי
המשורר והמלך; רדיו הונגרי
הבון; רדיו הונגרי
בית רדוף רוחות; רדיו הונגרי
החיידק האימתני; רדיו הונגרי, MDR
מי זאת אמיליה?; רדיו הונגרי
המקרה של הגנרל גס הרוח; רדיו הונגרי
אסירי חדר ההלבשה המשותף; רדיו הונגרי
עבודותיו העיקריות > דרמות דוקומנטריות

מארש ראקוצי; הרדיו ההונגרי,
הייתי ארנה ספ; הרדיו ההונגרי
עבודותיו העיקריות > אנתולוגיות

צעירי סגד
הֵד
תמונה פנורמית
מולדתי הונגריה
מסגד לסגד
סיפורים קצרים רומנטיים
ספר הזיכרון לשואה של יהודי מאקו
מלכים הונגרים
שורות חיילי הצבא ההונגרי
אין פה פרפרים?
כתבי עת ופרסומים בעיתונים

Kortárs
Új Írás
Élet és Irodalom
Tiszatáj
Délmagyarország
Csongrád Megyei Hírlap
Népszabadság
Új tükör
Rakéta Regényújság
CET
Múlt és Jövő
Szombat (újság)
Színház (újság)
Tekintet (folyóirat)
לקריאה נוספת

Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 (לקסיקון הונגרי לאמנות הבמה)
MTI Ki kicsoda 2009. Szerk. Hermann Péter. Budapest: Magyar Távirati Iroda. 2008. ISBN 978-963-1787-283 (מי זה מי? סוכנות הידיעות ההונגרית)
הערות שוליים

↑  "csak édesanyja újból való férjhezmenetele után lett Bárdos, mivel nevelőapja örökbe fogadta testvérével együtt." Seres József: Bárdos Pál: A második évtized (1982) Kortárs, 26. évfolyam, 10. szám Online elérés
↑  Elhunyt Bárdos Pál író, Szombat Online, ‏2024-08-23
| --- | --- |
בקרת זהויות :  NLI: 987007300886005171  BnF: cb12100142t (data)  ISNI: 0000 0000 7971 7530  LCCN: n94044934  SUDOC: 029357616  VIAF: 22170807   WorldCat (עם VIAF): 22170807
פיני בן מויאל

| --- | --- |

 לידה:  15 במרץ 1974 (בן 50)
 מדינה:  ישראל 
 השתייכות:   צבא הגנה לישראל
 תקופת הפעילות:  אוגוסט 1992 – אוגוסט 2023 (כ־31 שנים)
 דרגה:   תת-אלוף
 תפקידים בשירות
 מפקד פלוגת מפקדה גדוד 405  קצין הלוגיסטיקה של אגד ארטילרי 282  קצין המבצעים של חטיבת הלוגיסטיקה באט"ל  קצין הלוגיסטיקה של עוצבת אדום אוגדה 80  קצין הלוגיסטיקה של עוצבת הפלדה אוגדה 162  מפקד מגמת המפקדים בבה"ד 6 בקריית ההדרכה על שם האלוף אריאל שרון  ראש ענף הלוגיסטיקה והמבצעים בחטיבת הלוגיסטיקה  קצין הלוגיסטיקה של פיקוד הצפון  ראש מחלקת הלוגיסטיקה והמבצעים בחטיבת הלוגיסטיקה  ראש המטה של אגף הטכנולוגיה והלוגיסטיקה  ראש חטיבת הלוגיסטיקה באגף הטכנולוגיה והלוגיסטיקה
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן    מבצע צוק איתן  מלחמת חרבות ברזל
 
תא"ל פיני בן מויאל בטקס יום הזיכרון לחללי מערכות ישראל תשפ"א
פנחס (פיני) בן מויאל (נולד ב-15 במרץ 1974) הוא קצין בצה"ל בדרגת תת-אלוף במילואים, המכהן כראש מנהלת תמיכה ושיקום יישובי עוטף עזה תחת אגף התכנון, בעקבות מלחמת חרבות ברזל. בעברו כיהן כראש חטיבת הלוגיסטיקה וכראש המטה של אגף הטכנולוגיה והלוגיסטיקה (אט"ל). קודם לכן שרת בין היתר כראש מחלקת הלוגיסטיקה והמבצעים בחטיבת הלוגיסטיקה, כקצין הלוגיסטיקה של פיקוד הצפון וכראש ענף הלוגיסטיקה והמבצעים בחטיבת הלוגיסטיקה.
ביוגרפיה

בן מויאל נולד, גדל והתחנך בערד. בנם הבכור של ניסים ורחל בן מויאל, שניהם עלו לישראל בילדותם ממרוקו.
בילדותו למד בבית הספר היסודי 'אבישור' בעיר מגוריו ובנעוריו למד בחטיבת הביניים 'אלון' ובתיכון ע"ש ארטור ומילדרד צימטבאום בערד במגמת אלקטרוניקה.
ביוגרפיה > שירות צבאי

התגייס לצה"ל בשנת 1992 לחיל הלוגיסטיקה, שירת במגוון תפקידי שטח בדרג השדה, שימש סגן מפקד פלוגת מפקדה במבצע ענבי זעם. היה מ"פ מפקדה בגדוד 405. בהמשך היה קצין הלוגיסטיקה של אגד ארטילרי 282. שימש כקצין המבצעים של אגף הטכנולוגיה והלוגיסטיקה במהלכה של מלחמת לבנון השנייה, ויישם בסופה את לקחיה באמצעות יצירת הסדרה תורתית וארגונית בביצוע התהליכים המבצעיים באופן דיגיטלי בחמ"ל הלוגיסטי המטכ"לי. לאחר מלחמת לבנון השנייה מונה לסגן מפקד אגד לוגיסטי מרחבי בפיקוד הדרום ובמסגרת מבצע עופרת יצוקה הקים ומיסד לראשונה בפיקוד הדרום מרכז לוגיסטי נייח (מל"ן). היה קצין הלוגיסטיקה של עוצבת אדום (אוגדה 80) וקצין לוגיסטיקה בעוצבת הפלדה (אוגדה 162) במסגרתו הופעלה האוגדה למבצע עמוד ענן. שימש כמפקד מגמת מפקדים בבה"ד 6, ראש ענף הלוגיסטיקה והמבצעים בחטיבת הלוגיסטיקה באט"ל וקצין לוגיסטיקה של פיקוד הצפון. לפני כניסתו לתפקיד ראש חטיבת הלוגיסטיקה, שימש הוא כראש מחלקת הלוגיסטיקה והמבצעים בחטיבה שם הניח הוא לראשונה את התשתית התהליכית לשינויים המבניים אותם הוא מבצע כראש החטיבה.
בחודש אוגוסט 2020 הועלה לדרגת תת-אלוף ומונה לראש חטיבת הלוגיסטיקה בצה"ל, האחראית על תיאום והפעלת המערך הלוגיסטי בצה"ל. הוא הקצין הראשון אשר ביצע את כלל תפקידי הליבה בחטיבת הלוגיסטיקה. החל מתפקיד קצין המבצעים, דרך תפקידי ראש הענף וראש המחלקה ועד תפקיד ראש החטיבה אותו מבצע הוא כיום.
ביוגרפיה > לוגיסטיקה צבאית, כלכלה שיתופית ותחבורה חכמה

במסגרת ההתמודדות עם מגפת הקורונה השיק אגף הטכנולוגיה והלוגיסטיקה בהובלתו את אפליקציית שאט"ל, אפליקציה אותה פיתח יחד עם חברת סטארט-אפ ישראלית ועם יחידה 8200. שאט"ל היא מערכת שמיועדת לניוד ושינוע של חיילי צה"ל תוך יצירת אופטימיזצייה ופרסונליזצייה בתחום הובלת חיילי צה"ל מביתם לבסיס ובחזרה.
עם החלפת ראש אגף הטכולוגיה והלוגיסטיקה – מרכז בן מויאל תהליך שמוביל האלוף מישל ינקו. לשינוי באיכות וחווית השירות של חיילי צה"ל.
במהלך חודש יולי 2021 הוטלה על בן מויאל המשימה לשנות את מערך ההיסעים של צה"ל. בנובמבר 2021 הופיע בן מויאל בוועדת חוץ וביטחון והציג את התפיסה לצמצום והקלה העומסים בתחבורה ציבורית על ידי צה"ל, באמצעות אפליקציית zuzu, אפליקציה לתשלומים בתחבורה ציבורית שפותחה על ידי צה"ל כמפעיל חמישי לתחבורה ציבורית במדינת ישראל ומעבירה את התשלום מתשלום גלובאלי לחיוב פר שימוש, ע"פ התחזיות zuzu אמורה לחסוך לצה"ל 150 מיליון ש"ח בשנה. בנוסף שינה משמעותית את שיטות הרכש ללוגיסטיקה בצה״ל, מעבר למוצרי מדף וטכנולוגיות קיימות בדגש על רכש אמצעים לחרום
בבנובמבר 2022 זכתה zuzu במקום הראשון בפרס הרמטכ"ל לחדשנות לאחר שחסכה לצה"ל כ-300 מיליון שקל בשנה. מערכת zuzu היא פיתוח צבאי המביא לידי ביטוי את מהפכת ההיסעים בצה"ל, האפלקצייה איפשרה מעבר לתשלום מבוסס מרחק בתחבורה הציבורית ובכך חסכה כ-300 מיליון ש"ח שהושקע כולו בהקמת מערך היסעים עצמאי בצה"ל. "חייל עד הבית".
בן מויאל הוביל את הקמת מנהלת קיימות בצה״ל שתכליתה הפיכת צה״ל לקטר לאומי בתחום הקיימות
ובנוסף הוביל את המענה לתכנון התשתיות בצה״ל ביבשה באמצעות מחלקת תשתיות באט״ל - פרויקטי FPI ו-PPP שיווק והעתקת מחנות במכרז הארץ ובניית מחנות מתקדמים תמורת עלות הקרקע - בין הפרויקטים: שיווק מטווח 24, מרכז ההספקה המטכ״לי ופרויקט אופק רחב.
ביוגרפיה > המאבק בנגיף הקורונה

תת-אלוף בן מויאל, פיקד, הוביל וניהל את משימות אגף הטכנולוגיה והלוגיסטיקה לפתרון אתגרים אשר הציבה מגפת הקורונה. בין הפתרונות בפיתח הייתה מערכת שאט"ל שהוזכרה מעלה, מבצע פיזור כלל ארצי של צוותי רפואה לאשפוז ביתי של אזרחים "יד ביד", אריזת ערכות בדיקה מהירות כסיוע דחוף למשרד הבריאות שהיה בעומס לקראת פתיחת שנת הלימודים, הקמת מרכזי חיסונים לכל חיילי צה"ל בשיטה מרחבית אשר חיסנה עשרות אלפי החיילים ביום.
ביוגרפיה > מלחמת חרבות ברזל

בעקבות מתקפת הטרור על יישובי עוטף עזה והפערים שמעלים תושבי האזור, הטיל הרמטכ"ל, הרצי הלוי על תא״ל בן-מויאל, אשר היה במילואים, להקמת מנהלת ״שיקום העוטף״ תחת אגף התכנון ובניין הכוח ובשיתוף אוגדת עזה ופיקוד הדרום. מטרת המנהלת היא להוות גוף ייעודי שיתן מענה לכלל סוגיות הביטחון וההגנה, תוך שיתוף פעולה מלא עם מערכת הביטחון ומנהלת תקומה. המנהלת תהווה כתובת לפתרון בעיות דחופות ומידיות של התושבים, בדגש על הרבש״צים וכיתות הכוננות תוך תיאום בין הגופים השונים. כמו גם תנהל המנהלת את המשאבים הביטחוניים לטובת משימות השיקום באופן המיטבי ביותר. בנוסף, תייצר המנהלת תמונת מצב עדכנית ורציפה של מאמץ השיקום והניהול השוטף האזרחי-ביטחוני, על ידי מיפוי והצפת כלל הפערים, האתגרים והצרכים שמעלים יישובי העוטף וכיתות הכוננות ובמטרה להביא לשיקום מלא של המרחב.[דרוש מקור]
השכלה וחיים פרטיים

בן מויאל הוא בוגר פו"ם 'ברק', בעל תואר ראשון בכלכלה ולוגיסטיקה מאוניברסיטת בר-אילן, בעל תואר שני במדעי המדינה וביטחון לאומי מהאוניברסיטה העברית בירושלים, בוגר קורס ניהול לוגיסטי מתקדם במארינס חיל הנחתים של ארצות הברית ובעל הכשרת PMO למנהלי פרויקטים בכירים בטכניון.
לבן מויאל שתי אחיות ואח צעירים ממנו. הוא אב לשתי בנות היא-לי ואיה מנישואיו הראשונים, נשוי בשנית לקרן שלה שלושה בנים: סתיו, שקד ואור, חשבת שכר במקצועה ומתגורר בראשון לציון.
הערות שוליים

↑   תא"ל אלי עזר נכנס לתפקידו כראש חטיבת הלוגיסטיקה, באתר צה"ל, 9 באוגוסט 2023
↑   רשימת המינויים החדשים בצה"ל, באתר צה"ל, 20 באוגוסט 2018
↑  יואב זיתון, רבע מיליארד שקל שצה"ל שילם לחברות האוטובוסים ירדו לטמיון, באתר ynet, 19 באוגוסט 2020
↑  מה הפך את צה"ל לארגון המתקדם בארץ בתחום התחבורה השיתופית החכמה? | איילה צורף
↑  אור הלר, ‏סבב תא"לים בצה"ל: רח"ט מחקר חדש באמ"ן, באתר "IsraelDefense‏", 5 באוגוסט 2019
↑   אסנת ניר, הקלה על העומס: צה"ל צפוי להחזיר את מערך ההסעות העצמאי, באתר TheMarker‏, 10 במאי 2020
↑  דובר צה"ל, IDF Spokesperson unit, spokesperson.gincher.net, ‏24/4/2020
↑  רשת ב, Info Buzzer, www.ifat.com, ‏9/6/2020
↑  יואב זיתון, שילוב של אובר ומוביט: שינויי הקורונה בצה"ל שיחסכו מיליונים, באתר ynet, 25 באפריל 2020
↑  ניר דבורי, ‏"שינוי הכרחי בשנת 2022": מהפכה בתחומי המזון וההסעות בצה"ל, באתר ‏מאקו‏, 23 בפברואר 2022
↑  נבו טרבלסי, ‏מהחוגר לאפליקציה: צה"ל משנה את מערך ההיסעים לגמרי עם 2 אפליקציות כדי למנוע את עומסי ראשון וחמישי, באתר גלובס, 14 ביולי 2021
↑  איציק וולף, צהל: אפליקציית זוזו תחסוך 150 מיליון שקל, באתר News1 מחלקה ראשונה, 15 בנובמבר 2021
↑  אודי עציון‏, הטנקים של צה"ל ייסעו במרצדס, באתר וואלה, 19 בדצמבר 2022
↑  https://IDFANC.activetrail.biz/ANC06122201, idfanc.activetrail.biz (באנגלית)
↑  
שגיאות פרמטריות בתבנית:אתר צה"ל 
סוג לא תואם [ 3 ]  ואלו הזוכים בפרס הרמטכ"ל לחדשנות לשנת 2022 התשפ"ג, באתר צה"ל, 20 בנובמבר 2022
↑  ישראל וולמן, האפליקציה שחסכה לצה"ל 300 מיליון שקל על נסיעות בתחבורה ציבורית, באתר ynet, 6 בדצמבר 2022
↑  יובל בגנו, ‏לראשונה בצה"ל: פסולת אורגנית תהפוך לביוגז, באתר מעריב אונליין, 9 באוגוסט 2023
↑  אמיתי גזית, שטח הניסוי של צה"ל יהפוך לניסוי נועז של ראשון לציון, באתר כלכליסט, 11 בספטמבר 2022
↑  פרויקט "אופק רחב" יוצא לדרך: משרד הביטחון חתם על ההסכם עם חברת 'שיכון ובינוי', באתר מעריב אונליין, 27 במרץ 2023
↑   חיל הרפואה פתח מערך אשפוז ביתי לטיפול באזרחים חולי קורונה, באתר צה"ל, 17 בספטמבר 2021
↑  יואב זיתון, ערכות בדיקת קורונה בקרטוני מנות קרב: תיעוד מבצע צה"ל לפתיחת הלימודים, באתר ynet, 23 באוגוסט 2021
↑   המאמצים שעשה אגף הטכנולוגיה והלוגיסטיקה במלחמה נגד נגיף הקורונה, באתר צה"ל, 5 במאי 2020
↑  אמיר בוחבוט‏, מבצע החיסונים בצה"ל נפתח: "מקווים לחסן 17 אלף חיילים עד השבוע הבא", באתר וואלה, 27 בדצמבר 2020
פתיחת איגוף

פתיחת איגוף היא פתיחת אב היפרמודרנית בשחמט שבה הלבן תוקף את המרכז מאחד או מ-2 האגפים עם כלים במקום לאכלסו ישירות עם רגלים. פתיחות אלה נפוצות מאוד ו-1. פ-ו3 או 1. ג4 (פתיחת איגוף) פופולריות לא פחות מ-1. ה-4 (משחק פתוח) או 1. ד4 (משחק סגור).
דוגמאות לפתיחת איגוף

1. ב-3 - פתיחת לארסן או פתיחת פיאנקטו המלכה.
1. ג4 - פתיחה אנגלית.
1. פ-ו3 - פתיחת צוקרטורט.
1. פ-ו3 ד5 2. ג4 - פתיחת רטי.
1. ו-4 - פתיחת בירד.
1. ז3 - פתיחת בנקו או פתיחת פיאנקטו המלך.
ראו גם

תורת הפתיחות בשחמט
אנציקלופדיית פתיחות שחמט
לקריאה נוספת

טוני קוסטן, ריצ'רד פליסר, ג'יימס ויגוס, נשק מסוכן: פתיחות איגוף, הוצאת שחמט לכל אדם (אנ'), 2008
דייוויד הופר (אנ') וקן ויילד (אנ'), מדריך אוקספורד לשחמט (אנ'), הוצאת אוניברסיטת אוקספורד, 1992
ניק דה פיירמיאן, פתיחות שחמט מודרניות, רנדום האוס, מהדורה חמש עשרה, 2008
| פתיחות שחמט |
| --- | --- | --- |
| פתיחות אב | משחק פתוח • משחק חצי פתוח • משחק סגור • משחק חצי סגור • פתיחת איגוף • פתיחה נדירה |  |
| פתיחות גמביט | גמביט אבנס • גמביט בודפשט • גמביט המלך • גמביט המלכה • גמביט המלכה הנדחה • גמביט המלכה הנרצה • פתיחה סקוטית • גמביט לטבי • הגנה אוסטרית • הגנת צ'יגורין • הגנה בלטית • הגנת מרשל |  |
| הגנה הודית | הגנת בנוני • גמביט בודפשט • פתיחה קטלאנית • הגנה נימצו-הודית • הגנת בנוני מודרנית • הגנה הודית של המלכה • הגנת גרינפלד • הגנה הודית של המלך • התקפת טורה • הגנה הודית מזרחית • התקפת טרומפווסקי • הגנה מקסיקנית |  |
| פתיחות הגנה | הגנה הודית של המלך • הגנה הודית של המלכה • הגנה הודית מזרחית • הגנה נימצו-הודית • הגנת נימצוביץ' • הגנה הולנדית • הגנה מודרנית • הגנת בנוני • הגנת פילידור • הגנת גרינפלד • הגנת אלכין • הגנת קארו-קאן • הגנת שני הפרשים • הגנה ברלינאית • הגנה צרפתית • הגנה סיציליאנית • פתיחת פירץ  • טנגו הפרשים השחורים • פתיחה רוסית |  |
| פתיחות התקפה | התקפת ריכטר-ורסוב • התקפת טרומפווסקי • התקפת טורה • התקפת הודג'סון • פתיחת לארסן |  |
| פתיחות שיטתיות | שיטת לונדון • שיטת קול |  |
| פתיחות ללא סיווג | פתיחה איטלקית • פתיחה אנגלית • פתיחת בירד • פתיחה ספרדית • פתיחה ספרדית, וריאצית ההחלפה • פתיחה וינאית (משחק וינה) •  פתיחת ארבעת הפרשים • פתיחת רץ המלך • פתיחה קטלאנית • פתיחת רטי  • פתיחת בארנס • פתיחת סארגוסה • פתיחה פולנית • פתיחת גרוב • פתיחת אנדרסן • פתיחת קלמנץ • פתיחת דורקין • פתיחת אמאר • פתיחת דאנסט • פתיחת וור • פתיחת דספרז • פתיחת מיזס • פתיחת ואנ'ט קרויג'ס |  |
| אחר | אנציקלופדיית פתיחות שחמט • מלכודות בפתיחה בשחמט |  |
ראו גם פורטל השחמט • קטגוריה:פתיחות שחמט • קטגוריה:שחמט
פרפרים מוגנים בישראל

כתמית הורוניקה (Melitaea cinxia) – אחד ממיני הפרפרים המוגנים בישראל
במרץ 2009 הוכרזו 14 מיני פרפרים כמוגנים בישראל, כאשר השר להגנת הסביבה גדעון עזרא הוסיף אותם לרשימת ערכי הטבע המוגנים בהתאם לחוק.
מינים אלה הם כ-10% מתוך כ-150 מיני פרפרים המוכרים בארץ. בכך נוספו הפרפרים לדו-חיים, זוחלים, עופות, יונקים וצמחים המוגנים בארץ.
היסטוריה

תיעודים וניטור על מיני פרפרים בישראל קיימים עוד משנות ה-70 בארץ ישראל. איסוף המידע השתפר משמעותית בשנת 2009 עם הקמת ה-"תוכנית הלאומית לניטור פרפרים" אותה הפעילה אגודת חובבי הפרפרים בישראל. לאחר מאמצים אלו של האגודה, במרץ 2009 הוכרזו 14 מיני פרפרים כמוגנים בישראל, כאשר השר להגנת הסביבה גדעון עזרא הוסיף אותם לרשימת ערכי הטבע המוגנים בהתאם לחוק. מאז הניטור ואיסוף מידע אודות פרפרים אף השתכלל והוקמו מספר אתרים מקוונים, קבוצות ברשת החברתית פייסבוק ואף אפליקציה ייעודית בהם מפרסמים המשתמשים דיווחים על תצפיות פרפרים.
גורמי סיכון

בישראל קיימות אוכלוסיות פרפרים שונות לפי אזורים גאוגרפיים ותנאי אקלים שונים, כך למשל קיימים כ-20 מינים ממשפחת הכחליליים המתעופפים רק בחרמון וכ-10 המתעופפים רק במדבר הערבה ובבקעת הירדן. הרחבת הבניה, פיתוח תשתיות ותיעוש גורמים לצמצום סביבות המחיה של הפרפרים והצמחים הפונדקאים שלהם. הכרה והכרזה על שמורות טבע עוזרות להגן על מינים בסיכון. לעיתים המאבקים הבירוקרטיים או המשפטיים להגנת הפרפרים אורכים זמן רב, ומינים רבים ממשיכים להפגע במהלכם.
ב-2020 למרות מאבק ממושך של פעילים, הוכרזה בניה של שכונה חדשה בחדרה הזכתה לשם העממי "שכונת הפרפרים". השכונה עתידה להיבנות על אחד מבתי הגידול הגדולים של נחושתן הנמלים הגלילי.
רשימת המינים המוגנים

| # | שם עברי | שם מדעי | תמונה |
| --- | --- | --- | --- |
| 1. | אפורית חלודית | Muschampia proteides |  |
| 2. | אפורית החמשן |  Pyrgus serratulae |  |
| 3. | זנב סנונית המכבים | Papilio alexanor |  |
| 4. | כחליל הבקיה | Lysandra amanda |  |
| 5. | נחושתן-נמלים גלילי | Apharitis cilissa |  |
| 6. | צמריר הקדד | Tomares nesimachus |  |
| 7. | כחליל קלאופטרה | Plebejus pylaon |  |
| 8. | קרקשי הסנה | Iolana alfierii |  |
| 9. | כתום-כנף הדופרית | Anthocharis gruneri |  |
| 10. | דרומי המרואה | Colotis chrysonome |  |
| 11. | כתמית הורוניקה | Melitaea cinxia |  |
| 12. | כתמית החרמון | Melitaea acentria |  |
| 13. | כתמית צפונית | Melitaea collina |  |
| 14. | כתמית הדרדר | Melitaea arduinna |  |
הערות שוליים

↑  אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח
1 2 3  tamarz, שליש ממיני הפרפרים בישראל נמצאים בסכנה, באתר מוזיאון הטבע ע"ש שטיינהרדט, ‏2021-03-14
↑  תוכנית לאומית לניטור פרפרים בישראל | BMS-IL, Israel Butterfly Monitoring Scheme, באתר www.gluecad-bio.com
↑  אגודת חובבי הפרפרים בישראל | Facebook, באתר he-il.facebook.com
↑  I Saw a Butterfly - ראיתי פרפר - Apps on Google Play, באתר play.google.com (באנגלית)
↑  כחליליים Lycaenidae, באתר מן השדה, ‏2020-09-27
↑  הילה ציאון, 3,000 דירות ופרפר בסכנת הכחדה: אושרה הקמת שכונת הפרפרים בחדרה, באתר ynet, 23 בדצמבר 2020
| החי בארץ ישראל |
| --- | --- | --- |
| קבוצות טקסנומיות | יונקים • זוחלים (נחשים ארסיים) • עופות • דו-חיים • חרקים (פרפרים, דבורים, נמלים, תנשמיתיים) • רכיכות לא ימיות • עכבישנים (עקרבים • עכבישים • עכשובאים) |  |
| קבוצות לא טקסנומיות | החי בים התיכון • החי במפרץ אילת • החי בכנרת • חולייתנים בעלי דם קר של מים מתוקים • בעלי חיים שנכחדו • בעלי חיים אנדמיים • בעלי חיים פולשים • בעלי חיים בתנ"ך |  |
| אירועים ותופעות | חזירי הבר בחיפה • היעלים במצפה רמון • הכרישים בחדרה • אסון העטלפים בחדרה • רותי (צבועה) • חומיבבה (נמרה) • אסון הרעלת הדיות |  |
| מוסדות ומפגש עם האדם | חקר החי • צפרות • רשות הטבע והגנים • חי-בר • החברה להגנת הטבע • אגודת חובבי הפרפרים בישראל • בית החולים לחיות בר • למען חיות הבר • המרכז הארצי להצלת צבי ים • חוות בולוטין • עמותת ע.ט.ל.ף • עמותת כרישים בישראל |  |
קטרסיס

| --- | --- |
 מקום הקמה:  וילנה, ליטא
 מוקד פעילות:  ליטא ליטא
 תקופת הפעילות:  מ-2020
 חברת תקליטים:  הוצאה עצמית 
 
קטרסיס (בליטאית: Katarsis, מילולית: "קתרזיס") היא להקה ליטאית שהוקמה בשנת 2020. היא מורכבת מארבעה חברים: לוקאס ראדזביצ'יוס, אנדריוס גרוודיס, אמיליה קנדראטביצ'וטה ואייווין לאוקהאמר.
היסטוריה

הלהקה, שנוסדרה על ידי ראדזביצ'יוס, הפכה למוקד התעניינות גדול בכלי התקשורת במדינות הבלטיות בזכות שירי הפוסט-פאנק והרוק אלטרנטיבי שלה. הלהיט הגדול ביותר שלה הוא "Vasarą galvoj minoras", המתמקד בתחושות הנוסטלגיה של הקיץ. הוא היה להיט רדום, שכן יצא לאור לאור באוקטובר 2020, והפך לוויראלי רק בפברואר 2022, אז דורג בין עשרת השירים הפותחים של מצעד הפזמונים הליטאי. איגוד תעשיית ההקלטות הליטאי אף התעיד את היצירה בתואר זהב לאחר שחצה את רף 2.5 מיליון ההאזנות בסטרימינג.
במאי 2024 פורסם המיני-אלבום הראשון של ההלקה, Dausos, המורכב מחמש רצועות. עבודות ההקלטה שלו החלו בחורף 2023. בדצמבר של אותה השנה נמנתה קטרסיס בין 45 המשתתפים בקדם הליטאי לאירוויזיון 2025. שירה לתחרות היה "Tavo akys",‏ והוא דורג במקום הראשון בערב הגמר.
הערות שוליים

↑  "Mikstūra. Katarsio improvizacija: kaip poeziją paversti muzika?". Lietuvos Nacionalinis Radijas ir Televizija (בליטאית). 28 בנובמבר 2021. נבדק ב-15 בפברואר 2025. {{cite web}}:  (עזרה)
↑  Paulius Liškauskas (24 במאי 2024). "„Katarsis" pristato mini albumą: „Jis – apie vienišumą ir atotrūkį nuo gamtos"". Pamatyti (בליטאית). נבדק ב-15 בפברואר 2025. {{cite web}}:  (עזרה)
↑  "Katarsis apie Vasarą galvoj minoras sėkmę, koncertus ir ateities planus | Muzikos salė ekrane". Žmonės (בליטאית).
↑  "2021 29-os SAVAITĖS (liepos 16-22 d.) SINGLŲ TOP100". AGATA (בליטאית).
↑  "2022 8-os SAVAITĖS (vasario 18-24 d.) SINGLŲ TOP100". AGATA (בליטאית).
↑  "2023 15-os SAVAITĖS (balandžio 6-13 d.) SINGLŲ TOP100". AGATA (בליטאית).
↑  "Muzikos industrijos triumfas: AGATA apdovanojo klausomiausius atlikėjus". AGATA (בליטאית).
↑  Davide Conte. "Lithuania: Eurovizija.LT 2025 Artists Revealed" (בליטאית).
| --- | --- |
בקרת זהויות :  MusicBrainz: 3db4bf7e-787e-41b5-8acf-0641e1a59fd1
פרנוואלד

מפה של מחנה פרנוואלד
הגדה של פסח שנדפסה בפרנוואלד
מחנה פרנוואלד (בגרמנית: Föhrenwald) הוא אחד ממחנות העקורים הגדולים שהוקמו לאחר מלחמת העולם השנייה באירופה, והאחרון שנסגר (בשנת 1957). המחנה נמצא כ־30 ק"מ דרומית למינכן והשתרע על שטח של 518 דונם. המחנה היה במקום הנקרא כיום "ואלדראם" (Waldram), בעיר "וולפראטסהאוזן" (Wolfratshausen) שבבוואריה, גרמניה.